**Παπαγιάννης Γεώργιος**

**Σύντομο Βιογραφικό Σημείωμα**



Ο Δρ. Παπαγιάννης Γεώργιος είναι πτυχιούχος φυσικοθεραπευτής του ΤΕΙ Αθήνας (2005). Το 2008 η μεταπτυχιακή του εργασία στο University of Strathclyde,U.K. επικεντρώθηκε στον τομέα της Εμβιομηχανικής Αποκατάστασης, όπου του απονεμήθηκε ο τίτλος Master of Science in Applied Biomechanics. Επίσης μετεκπαιδεύτηκε στις Νευροεπιστήμες (second level education) στο Karolinska Institutet στη Σουηδία (2007). Ο Δρ. Παπαγιάννης έχει ολοκληρώσει τις διδακτορικές του σπουδές στην Ιατρική Σχολή, στο Εθνικό και Καποδιστριακό Πανεπιστήμιο Αθηνών (2017). Από το Νοέμβριο του 2011 εργάζεται ως Επιστημονικός Συνεργάτης στο εργαστήριο Εμβιομηχανικής και ανάλυσης βάδισης της 1ης Ορθοπαιδικής Ε.Κ.Π.Α. Είναι υπεύθυνος διδασκαλίας του μαθήματος «Φυσικοθεραπεία και αποκατάσταση Αθλητικών Κακώσεων» στο Μεταπτυχιακό πρόγραμμα σπουδών «Άθληση και Υγεία» της Ιατρικης Σχολής Ε.Κ.Π.Α και υπεύθυνος στο Τμήμα Αθλητιατρικής της 1ης Ορθοπαιδικής Κλινικής Ε.Κ.Π.Α. για την εμβιομηχανική ανάλυση. Από τον Οκτώβριο 2019 είναι μεταδιδακτορικός ερευνητής της Ιατρικής Σχολής Ε.Κ.Π.Α. με θέμα έρευνας «εμβιομηχανική της σπονδυλικής στήλης και εφαρμογές της τεχνολογίας αισθητήρων στις επιστήμες αποκατάστασης» και από το 2018 άμισθος ερευνητής στη Μονάδα Ιατρικής Τεχνολογίας και Ευφυών Πληροφοριακών Συστημάτων του Πανεπιστημίου Ιωαννίνων, όπου τα καθήκοντά του είναι η μοντελοποίηση της ανθρώπινης κίνησης με χρήση φορητών αισθητήρων (2018). Από το 2020 είναι Ακαδημαϊκός Υπότροφος στο Τμήμα Φυσικοθεραπείας του Πανεπιστημίου Δυτικής Αττικής.

Η έρευνά και το κλινικό του ενδιαφέρον επικεντρώνεται στη εμβιομηχανική και φυσικοθεραπεία αρθροπλαστικών ισχίου, γόνατος και ώμων καθώς και διαταραχών της σπονδυλικής στήλης, τομείς στους οποίους έχει δημοσιεύσεις σε διεθνή peer-reviewed επιστημονικά περιοδικά καθώς και ανακοινώσεις σε διεθνή και εθνικά συνέδρια.

Τέλος είναι κριτής στα επιστημονικά περιοδικά “Journal of Athroplasty” (ΗΠΑ), “Journal of Orthopedic Surgery and Research” (UK), “Journal of Surgery and Operative Care” (ΗΠΑ), “Journal of the Mechanical Behavior of Biomedical Materials” (Ολλανδία) και μέλος του συντακτικού συμβουλίου του "International Journal of Biomedical Engineering and Clinical Science" (ΗΠΑ) του "Deformities in Bones and Muscle Journal" (Αυστραλία) και του “Journal of Orthopaedics and Sports Medicine” (ΗΠΑ).

Συνοπτικά οι σπουδές του και τα μαθήματα που διδασκει στο Τμήμα Φυσικοθεραπείας είναι:

**Α. Βασικές Σπουδές**

«Πτυχίο φυσικοθεραπείας» ΤΕΙ Αθήνας (Απρίλιος 2005)

**Β. Μεταπτυχιακές Σπουδές**

Second Level Postgraduate Education in Neuroscience, Karolinska Institutet, Stockholm, Sweden (Νοεμβριος 2007)

Master of Science in Applied Biomechanics, Bioengineering Unit, University of Strathclyde in Glasgow, U.K. (Ιούλιος 2008)

**Γ. Διδακτορικός Τίτλος Σπουδών**

Εθνικό και Καποδιστριακό Πανεπιστήμιο Αθηνών, 1η Ορθοπαιδική Κλινική, Ιατρική Σχολή, Διδακτορική Διατριβή: «Εμβιομηχανική ανάλυση κίνησης βάδισης ασθενών που έχουν υποβληθεί σε δύο διαφορετικούς τύπους ολικής αρθροπλαστικής γόνατος 1. Medial Pivot και 2. Rotating platform posterior stabilized με υποκατάσταση του οπίσθιου χιαστού συνδέσμου. Σύγκριση κινητικών δεδομένων 2 έως 3 χρόνια μετεγχειρητικά.»

**Γνωστικά Πεδία -Μαθήματα**

* Κλινική Εκπαίδευση στη Μυοσκελετική Φυσικοθεραπεία (εργαστήριο)
* Δημοσιεύσεις και ανακοινώσεις σε διεθνή peer-reviewed επιστημονικα περιοδικά:

<https://scholar.google.gr/citations?user=w8tTeuoAAAAJ&hl=el>

Ενημέρωση: 24 Φεβρουαρίου 2020